Document ID: 32001D0793

32001D0793
L 297/12
SLUŽBENI LIST EUROPSKE UNIJE
ODLUKA KOMISIJE
od 9. studenoga 2001.
o izmjeni Odluke 2000/585/EZ o uvozu mesa pernate divljači iz uzgoja iz Argentine, Tajlanda i Tunisa
(priopćena pod brojem dokumenta C(2001) 3410)
(Tekst značajan za EGP)
(2001/793/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/494/EEZ od 26. lipnja 1991. o uvjetima zdravlja životinja kojima se uređuje trgovina svježim mesom peradi unutar Zajednice i njegov uvoz iz trećih zemalja (1), kako je zadnje izmijenjena Direktivom 1999/89/EZ (2), a posebno njezine članke 11., 12. i 14.,
uzimajući u obzir Direktivu Vijeća 92/45/EEZ od 16. lipnja 1992. o problemima javnog zdravlja i zdravlja životinja u vezi s usmrćivanjem divljih životinja te o stavljanju na tržište mesa divljih životinja (3), kako je zadnje izmijenjena Direktivom 97/79/EZ (4), a posebno njezin članak 16. stavke 2. i 3.,
uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ (5), kako je zadnje izmijenjena Odlukom Komisije 1999/724/EZ (6), a posebno njezin članak 10.,
budući da:
(1)
Prilog II. Odluci 2000/585/EZ od 7. rujna 2000. o utvrđivanju uvjeta zdravlja životinja i javnog zdravlja te veterinarskog certificiranja za uvoz mesa divljači, divljači iz uzgoja i mesa kunića iz trećih zemalja i kojom se stavljaju izvan snage Odluke Komisije 97/217/EZ, 97/218/EZ, 97/219/EZ i 97/220/EZ (7), kako je zadnje izmijenjena Odlukom 2001/736/EZ (8), sadrži popis trećih zemalja koje imaju pravo koristiti certifikate za različite kategorije mesa pernate divljači iz prirode i uzgoja.
(2)
Ovisno o stanju zdravlja životinja u različitim je trećim državama potrebno ispuniti posebne uvjete koji su vidljivi u veterinarskom certifikatu.
(3)
U Argentini i Tajlandu se popravilo stanje zdravlja životinja u vezi s newcastleskom bolesti kod peradi. Stoga bi trebalo dozvoliti uvoz mesa divljih ptica, a zahtjeve za meso divljih ptica iz uzgoja izmijeniti za Argentinu i Tajland.
(4)
Inspekcija koju je Komisija provela tijekom listopada 2000. u Tunisu pokazala je da su zdravstveno stanje životinja iz sektora peradi kao i njegova kontrola zadovoljavajući. Rezultati ove misije i dobivena jamstva omogućuju odobrenje uvoza mesa divljih ptica iz uzgoja iz Tunisa u Zajednicu.
(5)
Ovim se koristi prilika za ispravak pogreške u obrascu certifikata J za meso „divlje svinje”.
(6)
Odluku 2000/585/EZ bi stoga trebalo na odgovarajući način izmijeniti.
(7)
Mjere predviđene u ovoj Odluci u skladu su s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Prilog II. Odluci 2000/585/EZ zamjenjuje se tekstom iz Priloga I. ovoj Odluci.
2. U Prilogu III. Odluci 2000/585/EZ, obrazac certifikata J zamjenjuje se tekstom iz obrasca u Prilogu ovoj Odluci.
Članak 2.
Ova se Odluka primjenjuje na uvoz mesa divljači iz prirode i iz uzgoja certificirane od 1. prosinca 2001.
Članak 3.
Ova je Odluka upućena državama članicama.
Sastavljeno u Bruxellesu 9. studenoga 2001.

Labels: 3
17
5